SVIR képzés!

A Magyar Sportlövők Szövetsége képzést szervez a Sportolói és Versenyszervezési Információs Rendszerrel kapcsolatosan (SVIR). Ezt a 2017.01.01-jén indult új honlapunkon már láthatják, tanulmányozhatják.

2017.03.26. vasárnap a Magyar Sportok Háza (1146 Budapest, Istvánmezei út 1-3.) 3. emeleti tárgyalójában.

Túljelentkezés esetén a pótnap: 03.25. szombat.

A kötelező képzésre várjuk mind a 250 tagegyesületünk képviselőjét (azt, aki az egyesületében a versenyszervezéssel, nevezéssel foglalkozik, nem feltétlen az egyesület vezetője, elnöke), illetve az országban vezető-versenybíróként közreműködőket.

A képzés 20 fős csoportokban, kb.:1-1 óra időtartamban lesz megtartva.

Reggel 08.00-tól 19.00-ig.

Előzetes regisztráció szükséges, a képzésre való beosztás és a felületi hozzáférés miatt.

A résztvevő neve, születési dátuma (év.hó.nap), egyesülete, az egyesületben betöltött pozíciója, e-mail cím megadása szükséges.

Kérjük, jelölje meg, hogy a nap mely időszaka lenne a legmegfelelőbb, és esetleg azt, hogy kivel utazik közösen, mert ezzel is szeretnénk a kényelmüket biztosítani az oktatási idő kijelölésénél.

**JELENTKEZNI:** **iroda@hunshooting.hu** **e-mail címen lehet 2017. 03. 15-ig!**

A SVIR használatára az egyesületek megjelölt és kinevezett tagja kap regisztrációs lehetőséget a felület működtetésére, ahol:

- versenyt szervezhet,

- nevezéseket adhat le mások által szervezett versenyre,

- eredményeket tölthet fel.

2017.04.01-től a versenykiírások, a nevezések és az eredmények feltöltését az MSSZ csak így fogadja el!

Aki a megadott hétvégén nem tud részt venni a képzésen, az addig nem tud MSSZ által elfogadott versenyt szervezni, rendezni. Így az esetleges verseny, amit rendez, nem fog bekerülni a minősítési rendszerbe.